ATKLĀTS KONKURSS
“Būvniecības ieceres dokumentācijas “Teritorijas labiekārtojums objektā 
“Meža Mackeviči”, Vabole, Vaboles pagastā, Augšdaugavas novadā”
 izstrāde un autoruzraudzība”
(identifikācijas Nr. VAMOIC 2023/128) 
[bookmark: _GoBack]iepirkuma komisijas 11.12.2023 sēdē sniegtās atbildes
uz piegādātāja uzdoto jautājumu


1. Jautājums: 
[..] (turpmāk – Pretendents), lūdz skaidrot atklāta konkursa “Būvniecības ieceres dokumentācijas “Teritorijas labiekārtojums objektā “Meža Mackeviči”, Vabole, Vaboles pagastā, Augšdaugavas novadā” izstrāde un autoruzraudzība”, (identifikācijas Nr. VAMOIC 2023/128) nolikuma 13.4 punkta vērtēšanas kritēriju K2 – Būvprojekta vadītāja pieredze: Pretendenta būvprojekta vadītājs iepriekšējo 5 (piecu) gadu laikā (t.i., no 2018. gada līdz piedāvājuma iesniegšanas termiņa pēdējai dienai) ir vadījis inženierbūvju izbūves vai pārbūves būvprojektu laukumu un/vai ceļu projektēšanā. Atsaucoties uz būvprojekta skaidrojumu tiek minēts, ka šī nolikumā izpratnē Būvprojekts ir izstrādāts atbilstoši Ministru kabineta 2017. gada 9. maija noteikumiem Nr. 253 “Atsevišķu inženierbūvju būvnoteikumi”.
Pretendents norāda, ka ielu un ceļu būvprojektu izstrāde tiek veikta atbilstoši Ministru kabineta noteikumiem Nr.633 “Autoceļu un ielu būvnoteikumi”, kā arī Ministru kabineta noteikumu Nr.253 “Atsevišķu inženierbūvju noteikumi” 2.1. punkts nosaka, ka šie noteikumi neattiecas uz autoceļiem un ielām, attiecīgi Būvprojekta vadītājam (ceļu projektēšanas speciālistam) nav bijis iespējams iegūt nolikumā norādīto pieredzi, izstrādājot ceļu izbūves vai pārbūves būvprojektus.
Pretendents norāda, ka laukumi atbilstoši Ministru kabineta noteikumiem Nr.253 “Atsevišķu inženierbūvju noteikumi” ir “atsevišķa nekvalificēta būve”, kā arī atbilstoši Ministru kabineta noteikumiem Nr. 500 “Vispārīgie būvnoteikumi” tā ir pirmās grupas inženierbūve, kuras izbūvei vai pārbūvei izstrādājams Paskaidrojuma raksts, attiecīgi Būvprojekta vadītājam (ceļu projektēšanas speciālistam) nav bijis iespējams iegūt nolikumā norādīto pieredzi, izstrādājot laukumu izbūves vai pārbūves tehnisko dokumentāciju.
Saskaņā ar iepriekš minēto, Pretendents lūdz apstiprināt šī nolikuma 13.4. punkta prasības atbilstību par sertificēta speciālista pieredzi kā būvprojekta vadītājam autoceļu vai ielu projektēšanā, kas izstrādāti atbilstoši Ministru kabineta 2012. gada 14. oktobra noteikumiem Nr.633 “Autoceļu un ielu būvnoteikumi”, vai pieredzi paskaidrojuma raksta izstrādē laukumu projektēšanā 1. grupas ēkām, kā arī pagarināt piedāvājumu iesniegšanas termiņu.
1. Atbilde:
Iepirkumu komisija paskaidro, ka Ministru kabineta noteikumu Nr.253 “Atsevišķu inženierbūvju noteikumi” 2.1.punkts nosaka, ka noteikumi:
2.1. neattiecas uz ēkām, dzelzceļa būvēm, elektronisko sakaru būvēm, enerģijas ražošanas hidrotehniskajām būvēm ar jaudu līdz 2 MW, hidrotehniskajām (izņemot ostu hidrotehniskās inženierbūves) un meliorācijas būvēm, ar radiācijas drošību saistītajām būvēm, autoceļiem, ielām un būvēm Latvijas Republikas teritoriālajos ūdeņos un ekskluzīvajā ekonomiskajā zonā;
2.2. attiecas uz inženierbūvēm, kas nav norādītas šo noteikumu 2.1. apakšpunktā. 
Projektēšanas uzdevuma 7.1.punktā norādīts, ka saskaņā ar “Būvju klasifikācijas noteikumiem” projektējamā objekta kods ir – 2420 (Citas, iepriekš neklasificētas, inženierbūves).
Saskaņā ar Ministru kabineta noteikumu Nr.500 “Vispārīgie būvnoteikumi” 1.pielikuma 3.3.apakšpunktu otrās grupas inženierbūves ir inženierbūves, kas nav minētas šā pielikuma 3.1. un 3.2. apakšpunktā.
Projektēšanas uzdevuma 7.2. punktā kā projektējamā objekta galvenie elementi minētas:
          UXO zona ar buferzonu;
          Mērķu novērošanas zona ar novērošanas torni un auto stāvlaukumu;
          Meliorācijas būves.
Šāda veida inženierbūves nav minētas Ministru kabineta noteikumu Nr.500 “Vispārīgie būvnoteikumi” 1.pielikuma 3.1.  vai 3.2. apakšpunktos. 
Projektēšanas uzdevuma 7.1.punktā norādīts, ka atbilstoši būvniecības procesam objektā ir plānota 2.grupas inženierbūve, tāpēc atbilstoši Ministru kabineta noteikumu Nr.253 “Atsevišķu  inženierbūvju noteikumi” 6.3 punktam, gadījumos, kas nav minēti šo noteikumu 6., 6.1 un 6.2 punktā, iesniedz būvniecības iesniegumu (4. pielikums), izstrādā būvprojektu minimālā sastāvā un saņem būvatļauju.
Bez tam objektā nav plānota autoceļu vai ielu izbūve, bet tikai objekta ietvaros izbūvējami piebraucamie ceļi, tāpēc būvprojekta vadītājam iepirkuma nolikumā ir prasīta pieredze inženierbūvju izbūves vai pārbūves būvprojektu laukumu un/vai ceļu projektēšanā vadīšanā, kur būvprojekts izstrādāts atbilstoši Ministru kabineta 2017. gada 9. maija noteikumu Nr. 253 “Atsevišķu inženierbūvju būvnoteikumi” nevis atbilstoši Ministru kabineta 2012. gada 14. oktobra noteikumiem Nr.633“Autoceļu un ielu noteikumi”.
Ņemot vērā augstāk minēto, iepirkuma komisija prasību atstāj negrozītu.

2. Jautājums: 
Lūdzu precizēt informāciju - vai topogrāfija jāuzmēra visai UXO zonai ar buferzonu vai pietiktu tikai atmežošanas plāns un detalizēta topogrāfija torņu teritorijai?
2. Atbilde:
Topogrāfija ir jāizstrādā saskaņā ar Projektēšanas noteikumu 11.punktu:
Topogrāfisko izpēti izstrādāt ar vismaz 20m rezervi ārpus projektēšanai nepieciešamās teritorijas robežas, kā arī ņemot vērā projekta risinājumiem nepieciešamos piebraucamos ceļus, inženierkomunikāciju pieslēgumu vietas, iespējamo ārējās ugunsdzēsības ūdensapgādes būves un taml.
Ņemot vērā, ka projektēšanai nepieciešamā teritorija ietver visu UXO zonu ar buferzonu, tad topogrāfiskā izpēte jāveic visai nepieciešamai teritorijai + vismaz 20m.

Iepirkuma komisija atbilstoši ieinteresētā piegādātāja lūgumam un saskaņā ar Publisko iepirkumu likuma 35. panta ceturto daļu nolemj pagarināt piedāvājumu iesniegšanas termiņu līdz 2023. gada 28. decembrim, plkst. 10.00, publicējot paziņojumu par izmaiņām Iepirkumu uzraudzības biroja tīmekļvietnē.
Atklāta konkursa nolikuma 5.1. apakšpunktā skaitļus un vārdus „2023. gada 18. decembrim, plkst. 10.00” ar skaitļiem un vārdiem “2023. gada 28. decembrim, plkst. 10.00” attiecīgajā locījumā.

